ΓΡΑΠΤΗ ΕΡΩΤΗΣΗ E-2007/99

υποβολή: Rosa Migulez Ramos (PSE) προς το Συμβούλιο

(9 Νοεμβρίου 1999)

Θέμα: Η αλιεία στον Γύρο της Χιλιετίας

Η ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο ως προς τη στάση της Ευρωπαϊκής Ένωσης στον Γύρο της Χιλιετίας του Παγκόσμιου Οργανισμού Εμπορίου (COM 1999 331 τελικό) δεν περιέχει καμία ρητή αναφορά στην αλιεία ούτε στην Κοινή Πολιτική Αλιείας. Αντιθέτως, οι κυβερνήσεις της Αυστραλίας, των Ηνωμένων Πολιτειών, των Φιλιπίνων, της Ισλανδίας, της Νορβηγίας, της Νέας Ζηλανδίας και του Περούπέβαλαν ανακοίνωση στον Παγκόσμιο Οργανισμό Εμπορίου σχετική με επιδοτήσεις της αλιείας, η οποία, πέραν του περιεχομένου του ίδιου του εγγράφου, συνιστά σοβαρή απειλή για την Κοινή Αλιευτική Πολιτική και τον κοιινοτικό τομέα της αλιείας.

Οι ανωτέρω κυβερνήσεις, επι τη βάσει ορισμένων ανεδαφικών αιτιολογικών σκέψεων και επιστημονικών στοιχείων σχετικά με περιοχές και στόλους, προτείνουν «στο πλαίσιο των προσεχών διαπραγματεύσεων του ΠΟΕ, τα Μέλη να αποφασίσουν την κατάργηση των επιδοτήσεων οι οποίες προωθούν μίαπερβολική ικανότητα του τομέα της αλιείας, δεδομένου ότι στρεβλώνουν το εμπόριο, βλάπτουν σοβαρά την βιώσιμη εκμετάλλευση των πληθυσμών των ιχθύων και παρεμποδίζουν την βιώσιμη ανάπτυξη».

Εκτιμώντας τον επισφαλή χαρακτήρα του κοινοτικού αλιευτικού τομέα και των ζωνών που εξαρτώνται από την αλιεία, ο Γύρος της Χιλιετίας ενδέχεται να έχει σοβαρές επιπτώσεις επ' αυτού, σε περίπτωση που η Ευρωπαϊκή Ένωση δεν αναλάβει αποφασιστικά την προστασία της αλιείας μας.

Ποιά είναι η θέση του Συμβουλίου ως προς την αλιεία ενόψει του Γύρου της Χιλιετίας;

Ποιά είναι η άποψη του Συμβουλίου όσον αφορά την ανακοίνωση των ανωτέρω κυβερνήσεων σχετικά με τις επιδοτήσεις για την αλιεία;

Πώς σκοπεύει το Συμβούλιο να προστατεύσει τον κοινοτικό τομέα της αλιείας ενόψει της 3ης Υπουργικής Διάσκεψης του Σήατλ;

Σκοπεύει να προβάλει τα κοινωνικά, περιβαλλοντικά καιγειονομικά θέματα έναντι των αποκλειστικά βιομηχανικών θεμάτων;

Απάντηση

(24 Ιανουαρίου 2000)

1. Τα αρμόδια όργανα του Συμβουλίου ενημερώθηκαν σχετικά με την ανακοίνωση για τις αλιευτικές επιδοτήσεις πουπέβαλαν η Αυστραλία, η Ισλανδία, η Νέα Ζηλανδία, η Νορβηγία, το Περού, οι Φιλιππίνες και οι Ηνωμένες Πολιτείες στο Γενικό Συμβούλιο του ΠΟΕ στο πλαίσιο της προπαρασκευής για την Τρίτη Υπουργική Σύνοδο του ΠΟΕ που θα πραγματοποιηθεί στο Σηάτλ από τις 30 Νοεμβρίου μέχρι τις 3 Δεκεμβρίου.

2. Στα συμπεράσματά του της 26ης Οκτωβρίου 1999 σχετικά με την προετοιμασία της Διάσκεψης του Σηάτλ, το Συμβούλιο κατέστησε σαφές ότι για οιαδήποτε απόφαση για ελευθέρωση του εμπορίου θα ληφθούν δεόντωςπόψη η Διεθνής Σύμβαση των Ηνωμένων Εθνών για το Δίκαιο της θάλασσας, οι στόχοι των Διεθνών Συμφωνιών για την προστασία του περιβάλλοντος και τη διαχείριση των φυσικών πόρων και οι Διεθνείς Αλιευτικές Συμφωνίες. Επιπλέον, το Συμβούλιο τόνισε, στους γενικούς σκοπούς των διαπραγματεύσεων, την ανάγκη να εξασφαλιστεί η κατάλληλη ισορροπία μεταξύ της περαιτέρω ελευθέρωσης του εμπορίου και της ενίσχυσης των πολυμερών κανόνων θα πρέπει να συμβάλει στην επίτευξη βιώσιμης ανάπτυξης, προστασίας και περιβάλλοντος, κοινωνικής προόδου και στη μείωση της φτώχειας και την εξασφάλιση τηςγείας των καταναλωτών.

3. Το Συμβούλιο θα παρακολουθεί εκ του σύνεγγυς τις εξελίξεις της προπαρασκευαστικής διαδικασίας για τη σύνοδο του Σηάτλ και θα συνεδριάζει εξάλλου σε ειδική σύνοδο στο Σηάτλ καθ' όλη τη διάρκεια της Διάσκεψης.